**Zapisnik 4. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 29. 2. 2016, ob 8.00 uri, v zbornici fakultete.

**Prisotni:** mag. Andrej Vogrin, doc. dr. Marijan Janžekovič, doc. dr. Jurij Rakun,Tanja Močenik, Miha Ritonja, mag. Ksenija Škorjanc

**Odsotna**: Meta Šepič

DNEVNI RED:

Ugotovitev sklepčnosti

1. Pregled in potrditev zapisnika prejšnje seje.

2. Samoevalvacijsko poročilo

3. Pravilnik o ocenjevanju kakovosti na univerzi

4. Konzorcij za namakanje Podravja, G.I.Z.

5. Razno

Člani Komisije za ocenjevanje kakovosti Fakultete za kmetijstvo in biosistemske so se seznanili z dnevnim redom. Komisija je bila sklepčna in je lahko pričela s 4. redno sejo.

Ad 1

Mag. Andrej Vogrin je prisotne seznanil z zapisnikom in sklepi 3. redne seje Komisije za ocenjevanje kakovosti, z dne 7. 1. 2016.

**SKLEP 1:**

**Komisija za ocenjevanje kakovosti FKBV se je seznanila s sklepi zapisnika 3. redne seje Komisije za ocenjevanje kakovosti FKBV, z dne 7. 1. 2016 in ga soglasno sprejela. Objavljen bo na spletni strani fakultete.**

Ad 2

Mag. Andrej Vogrin, predsednik komisije za ocenjevanje kakovosti na FKBV, je zbrane seznanil z delom samoevalvacijske komisije na univerzi in izrazil nestrinjanje z oceno Samoevalvacijskega poročila FKBV za leto 2014/2015. Samoevalvacijsko poročilo je bilo ocenjeno najslabše, čeprav je bilo leto poprej le-to ocenjeno kot eno najboljših, pa smo ga v tem času le še nadgradili.

**SKLEP 2**

**Člani Komisije za ocenjevanje kakovosti FKBV so se seznanili z delovanjem samoevalvacijske komisije na univerzi in z oceno Samoevalvacijskega poročila FKBV za leto 2014/2015. Člani komisije so izrazili nezadovoljstvo z delovanjem samoevalvacijske komisije na Univerzi in podarili, da mora samoevalvacijska komisija na UM pri svojem delu upoštevati sprejete pravilnike, ki določajo delovanje tega organa.**

Ad 3

Predsednik komisije za ocenjevanje kakovosti na FKBV, mag. Andrej Vogrin, je podal informacijo o Pravilniku o ocenjevanju kakovosti na univerzi, ki je sedaj v javni obravnavi na Univerzi. Prav tako je tudi opozoril na pomanjkljivosti pravilnika in člani komisije so se strinjali s podanimi pripombami na pravilnik.

**SKLEP 3**

**Komisija za ocenjevanje kakovosti na FKBV je predlagala pripombe na Pravilnik o ocenjevanju kakovosti na univerzi, ki je v javni obravnavi. Pripombe bomo posredovali na UM.**

Ad 4

Mag. Andrej Vogrin je člane Komisije za ocenjevanje kakovosti na FKBV seznanil s problematiko Konzorcija za namakanje Podravja in kronologijo dogodkov.

**SKLEP 4**

**Člani Komisije za ocenjevanje kakovosti na FKBV smo se seznanili s problematiko Konzorcija za namakanje Podravja.**

Ad 5

Pod točko razno je Komisija za ocenjevanje kakovosti FKBV razpravljala o problemu v zvezi z mobingom na naši fakulteti. Posledično naj bi »oškodovani« odstopili iz vseh funkcij na fakulteti, tudi iz programske skupine in od projektov. Dekan fakultete naj bi odstope sprejel. Komisija je poudarila, da je potrebno problem proučiti, stvari raziskati in poiskati ustrezne rešitve, saj takšno stanje zagotovo ne prispeva h kakovosti na fakulteti.

**SKLEP 5**

**Komisija za ocenjevanje kakovosti na FKBV se je seznanila s problematiko mobinga na fakulteti. Člani komisije so mnenja, da če je mobing na fakulteti prisoten, je potrebno stvari raziskati in poiskati ustrezne rešitve.**

**SKLEP 6**

**Komisija za ocenjevanje kakovosti na FKBV je poudarila, da je za dvig kakovosti na fakulteti, potrebno ažurirati spletne strani fakultete, študijske programe na spletu je potrebno predstaviti bolj razumljivo, v referat je potrebno ažurno oddajati vsa poročila o opravljenem pedagoškem delu, prav tako je potrebno ažurirati vse sklepe komisij.**

Komisija je sejo zaključila ob 9.25 uri.

Predsednik komisije:

mag. Andrej Vogrin

Zapisala:

mag. Ksenija Škorjanc